Budapest Főváros XIV. Kerület Zugló Önkormányzata
Polgármester

Szám: 123-446/2020.
   Nyilvános ülésen tárgyalandó!


Napirend száma: ……………

Képviselő-testület
2020. augusztus 26-i rendkívüli ülésére

Tisztelt Képviselő-testület!

Tárgy:	 

	A Képviselő-testület hatáskörébe tartozó egyes vagyongazdálkodási és 	intézményfenntartói ügyekkel kapcsolatos döntések Gazdasági Bizottságra történő 	átruházásáról szóló 424/2020. (VII. 13.) számú önkormányzati határozat hatályon 	kívül helyezése


I. Előzmények

	A Képviselő-testület az évi első és második ülésszaka között rendes ülést nem tart, ezért a vagyongazdálkodási és intézményfenntartói ügyekben őt megillető hatásköreit – az át nem ruházható hatáskörök kivételével – a 424/2020. (VII. 13.) számú önkormányzati határozatával (a továbbiakban: Határozat) a Gazdasági Bizottságra ruházta át, s az átruházás időbeli hatályának véghatáridejéül 2020. szeptember 20. napját jelölte meg (1. melléklet).

II. Vélemények

A Képviselő-testület a Határozattal átruházott hatáskörökön kívül eső ügyekben való döntéshozatal szükségessége miatt 2020. augusztus 26-án rendkívüli ülést tart; így a Határozat 2020. szeptember 20-ig való hatályban tartása szükségtelen, ezért javaslom, hogy a T. Képviselő-testület a Határozatot helyezze hatályon kívül – a hatályon kívül helyezés az átruházott hatásköröknek az Mötv. 41. § (4) bekezdésének utolsó mondata szerinti visszavonását jelenti. 

III. Határozati javaslat 

Budapest Főváros XIV. Kerület Zugló Önkormányzat
Képviselő-testülete
..../2020. (……) számú önkormányzati határozata
a Képviselő-testület hatáskörébe tartozó egyes vagyongazdálkodási és intézményfenntartói ügyekkel kapcsolatos döntések Gazdasági Bizottságra történő átruházásáról szóló 424/2020. (VII. 13.) számú önkormányzati határozat hatályon kívül helyezéséről

[bookmark: _GoBack]Budapest Főváros XIV. Kerület Zugló Önkormányzatának Képviselő-testülete úgy dönt, hogy a Képviselő-testület hatáskörébe tartozó egyes vagyongazdálkodási és intézményfenntartói ügyekkel kapcsolatos döntések Gazdasági Bizottságra történő átruházásáról szóló 424/2020. (VII. 13.) számú önkormányzati határozatát – a jelen határozat meghozatala időpontjától – hatályon kívül helyezi. 

Felelős: Horváth Csaba polgármester (Polgármesteri Kabinet, Jegyzői Kabinet) 
Határidő: azonnal

A határozathozatal a Magyarország helyi önkormányzatairól szóló 2011. évi CLXXXIX. törvény 50. §-a alapján minősített többséget igényel.

Budapest, 2020. augusztus 18.



	Horváth Csaba
	polgármester


Melléklet:
1. melléklet: a Képviselő testület 424/2020. (VII. 13.) számú önkormányzati határozata
A melléklet elektronikusan elérhető a www.govcenter.hu felületen.

Az előterjesztést készítette:	dr. Veress Zoltán - Jogi Főosztály


1. számú melléklet

Budapest Főváros XIV. Kerület Zugló Önkormányzat
Képviselő-testülete
424/2020. (VII. 13.) számú önkormányzati határozata
[bookmark: _Hlk44942097]a Képviselő-testület hatáskörébe tartozó egyes vagyongazdálkodási és intézményfenntartói ügyekkel kapcsolatos döntések Gazdasági Bizottságra történő átruházásáról


Budapest Főváros XIV. Kerület Zugló Önkormányzatának Képviselő-testülete úgy dönt, hogy 

1.	2020. szeptember 20. napjáig a vagyongazdálkodási és intézményfenntartói ügyekben – törvényben meghatározott, a képviselő-testület át nem ruházható hatáskörébe tartozó ügyek kivételével – a Gazdasági Bizottság jogosult dönteni;
2.	a Gazdasági Bizottság elnöke a képviselő-testület tagjai részére a döntést követő 8 napon belül megküldi az 1. pont alapján meghozott döntést;
3.	a képviselő-testület jogszabályban meghatározott keretek között dönthet az 1. pont alapján hozott döntés hatálya megszüntetéséről, illetve a szükséges további intézkedésekről. 

Felelős: Horváth Csaba polgármester (Polgármesteri Kabinet, Jegyzői Kabinet) 
Határidő: azonnal

